b'\n_START_ARTICLE_\nDactylogyrus\n_START_SECTION_\nMorfologie\n_START_PARAGRAPH_\nCaracteristic\xc4\x83 este prezen\xc8\x9ba unui aparat de ata\xc8\x99are de gazd\xc4\x83, numit haptor, la cap\xc4\x83tul posterior, care are o construc\xc8\x9bie complex\xc4\x83 const\xc3\xa2nd din c\xc3\xa2rlige, din\xc8\x9bi \xc8\x99i cle\xc8\x99ti. Cu ajutorul acestuia \xc3\xaei este posibil viermelui s\xc4\x83 se ancoreze \xc3\xaen pielea sau branhiile unui pe\xc8\x99te. La cap\xc4\x83tul anterior al capului, \xc3\xaemp\xc4\x83r\xc8\x9bit \xc3\xaen patru p\xc4\x83r\xc8\x9bi, se reg\xc4\x83se\xc8\x99te gura. Spre compara\xc8\x9bie, la genul Gyrodactylus, cap\xc4\x83tul anterior al capului este \xc3\xaemp\xc4\x83r\xc8\x9bit \xc3\xaen dou\xc4\x83 p\xc4\x83r\xc8\x9bi. O alt\xc4\x83 deosebire u\xc8\x99or de identificat \xc3\xaentre cele dou\xc4\x83 genuri sunt ochii primitivi \xc3\xaen form\xc4\x83 de puncte; la Dactylogyrus exist\xc4\x83 patru, \xc3\xaen timp ce membrilor genului Gyrodactylus le lipsesc._NEWLINE_Dactylogyrus depune ou\xc4\x83 \xc8\x99i atinge, \xc3\xaen func\xc8\x9bie de specie, 2 sau 3\xc2\xa0mm. De regul\xc4\x83 cele mai multe specii ajung abia la 0,5&endash;1,0\xc2\xa0mm. Genul este printre cele mai bogate \xc3\xaen specii genuri de animale. Cel mai \xc3\xaent\xc3\xa2lnit la pe\xc8\x99tii din Germania este Gyrodactylus vastator, care infesteaz\xc4\x83 cu prec\xc4\x83dere cipriniforme cum este crapul. Dup\xc4\x83 \xc3\xaencheierea depunerii de ou\xc4\x83, adul\xc8\x9bii mor. Ou\xc4\x83le cad pe fundul apei, unde eclozeaz\xc4\x83 \xc3\xaen cel mult zece zile larvele. Acestea trebuie s\xc4\x83 \xc3\xae\xc8\x99i g\xc4\x83seasc\xc4\x83 o gazd\xc4\x83 \xc3\xaen maximum 24 de ore; cele care nu reu\xc8\x99esc pier. \xc3\x8en func\xc8\x9bie de specie, adul\xc8\x9bii pot supravie\xc8\x9bui de la 2 la 14 zile f\xc4\x83r\xc4\x83 gazd\xc4\x83.\n_START_SECTION_\nInfec\xc8\x9bie\n_START_PARAGRAPH_\nViermii Dactylogyrus se transmit cu ajutorul plantelor acvatice pe care se g\xc4\x83sesc ou\xc4\x83 sau de la exemplare nou-venite infectate. La pe\xc8\x99tii din acvarii se g\xc4\x83sesc mai cu seam\xc4\x83 viermi din genurile Monocoelium \xc8\x99i Gyrodactylus. Dactylogyrus pot fi considera\xc8\x9bi un parazi\xc8\x9bi permanen\xc8\x9bi, iar unii pe\xc8\x99ti \xc3\xae\xc8\x99i dezvolt\xc4\x83 o rezisten\xc8\x9b\xc4\x83 \xc3\xaempotriva lor, ceea ce \xc3\xaei face practic inofensivi. Infec\xc8\x9biile \xc3\xaen mas\xc4\x83 nu survin dec\xc3\xa2t sub influen\xc8\x9ba unor factori care sl\xc4\x83besc gazda, prin stres. Ace\xc8\x99tia sunt parametri acvatici anormali, o lips\xc4\x83 sau un exces de oxigen, un procent prea mare de amoniu, nitri\xc8\x9bi sau dioxid de carbon, pH inadecvat, temperatur\xc4\x83 nepotrivit\xc4\x83, lips\xc4\x83 de locuri de ascunzi\xc8\x99 sau curent prea puternic. L\xc4\x83sat\xc4\x83 netratat\xc4\x83, o infec\xc8\x9bie masiv\xc4\x83 duce \xc3\xaentotdeauna la moarte. Cauzele principale ale apari\xc8\x9biei infec\xc8\x9biilor sunt condi\xc8\x9biile proaste \xc8\x99i igiena necorespunz\xc4\x83toare.\n_START_SECTION_\nSimptome\n_START_PARAGRAPH_\nLa infec\xc8\x9bia cu Dactylogyrus au loc schimb\xc4\x83ri la nivelul branhiilor. Pe l\xc3\xa2ng\xc4\x83 distrugerea \xc3\xaen special a v\xc3\xa2rfurilor pl\xc4\x83cu\xc8\x9belor branhiilor, se remarc\xc4\x83 dramatice excrescen\xc8\x9be filiforme. P\xc3\xa2n\xc4\x83 la urm\xc4\x83, gazda moare de lips\xc4\x83 de oxigen din cauza branhiilor sale distruse. Viermele poate fi observat cu u\xc8\x99urin\xc8\x9b\xc4\x83 la microscop, chiar \xc8\x99i la m\xc4\x83riri mici._NEWLINE_Simptomele tipice ale pe\xc8\x99tilor afecta\xc8\x9bi includ:\n_START_SECTION_\nTratament\n_START_PARAGRAPH_\nNu se recomand\xc4\x83 cre\xc8\x99terea temperaturii, \xc3\xaentruc\xc3\xa2t dificult\xc4\x83\xc8\x9bile respiratorii ale pe\xc8\x99tilor vor fi numai agravate. Pe\xc8\x99tii afecta\xc8\x9bi pot fi muta\xc8\x9bi \xc3\xaen ap\xc4\x83 con\xc8\x9bin\xc3\xa2nd acriflavin\xc4\x83. Se poate administra levamisol (Concurat\xc2\xae, Citarin\xc2\xae, Ripercol\xc2\xae etc.) sub forma unei solu\xc8\x9bii \xc3\xaen ap\xc4\x83 sau prin m\xc3\xa2ncare. Levamisolul are o ac\xc8\x9biune direct colinergic\xc4\x83, \xc3\xaen doze mai mari \xc8\x99i blocheaz\xc4\x83 neurotransmi\xc8\x9b\xc4\x83torul acetilcolinesteraz\xc4\x83, duc\xc3\xa2nd astfel la o paralizie spastic\xc4\x83 a parazi\xc8\x9bilor. \xc3\x8en continuare, substan\xc8\x9ba stimuleaz\xc4\x83 sistemul imunitar al pe\xc8\x99telui afectat. Levamisolul nu trebuie \xc3\xaens\xc4\x83 folosit la pe\xc8\x99tii cu r\xc4\x83ni deschise, deoarece glucoza con\xc8\x9binut\xc4\x83 \xc3\xaen medicamente duce la infec\xc8\x9bii bacteriene ale r\xc4\x83nii, care pot cauza, de exemplu, o ascit\xc4\x83 infec\xc8\x9bioas\xc4\x83.'